SKRIFTLIG FORESPOERGSEL E-1869/98

af Luigi Caligaris (ELDR) og Eolo Parodi (PPE) til Kommissionen

(16. juni 1998)

Om: Gennemfoerelsen af linjen Lyon-Torino-Milano-Venedig-Trieste med forbindelse til Genovas havn

De italienske, slovenske og ungarske myndigheder indgik for nylig en forpligtelse til at oprette en "myndighed" for at fremskaffe de noedvendige finansielle midler til gennemfoerelsen af Korridor V, som forbinder Trieste med Kiev via Ljubljana og Budapest.

Korridor V vil imidlertid ikke fuldt ud kunne udnytte sit potentiale, hvis der ikke sker en tilstraekkelig udbygning af den transeuropaeiske linje Lyon-Torino-Milano-Venedig-Trieste, som udgoer den naturlige forlaengelse. Kun gennem en effektiv udnyttelse af denne linje, vil det vaere muligt at sikre en tilstraekkelig landforbindelse mellem de central- og oesteuropaeiske lande med Middelhavslandene i Den Europaeiske Union (Spanien, Frankrig, Italien) og de respektive havne (navnlig Barcelona, Marseilles, Genova, Venedig og Trieste).

1. Kan Kommissionen oplyse, hvor langt man er naaet med gennemfoerelsen af linjen Lyon- Torino-Milano-Venedig-Trieste samt, hvor lang tid der forventes at gaa med gennemfoerelsen heraf?

2. Mener Kommissionen ikke, at de store forsinkelser med gennemfoerelsen af denne linje i forhold til den transeuropaeiske oest-vest-linje nord for Alperne, vil hindre en afbalanceret udvikling af den kombinerede transport paa europaeisk plan og desuden begraense adgangsmulighederne til det europaeiske subkontinent, fra Middelhavet og dets havne?

3. Kan Kommissionen oplyse, hvilke foranstaltninger, der skal traeffes af myndighederne i de medlemsstater, denne linje passerer?

Svar afgivet paa Kommissionens vegne af Neil Kinnock

(31. juli 1998)

Kommissionen erkender betydningen af hoejhastighedstogforbindelsen Lyon-Trieste for udviklingen af et harmonisk europaeisk transportnet, som specificeret i Europa-Parlamentets og Raadets beslutning nr. 1692/96/EF af 23. juli 1996 om Faellesskabets retningslinjer for udvikling af det transeuropaeiske transport-net(1). Projektet forventes at foere til en betydelig forbedring af godstransportens konkurrencemaessige stilling. Hoejhastighedsforbindelsen vil kunne sikre saavel passagerbefordringen som godstransporten en hoej kvalitet, og den nye akse vil frigoere kapacitet paa de eksisterende jernbanelinjer. Denne kapacitet vil kunne benyttes til forbedring af godstransporten og den lokale og bymaessige jarnbaneservice.

I henhold til artikel 129 C i EF-traktaten paahviler ansvaret for gennemfoerelsen af projekter af faelles interesse hovedsagelig de enkelte medlemsstater. Selv om der har vaeret tale om en vis forsinkelse som foelge af projektets komplekse karakter og problemer med hensyn til tilvejebringelsen af finansieringsmidler, er man langt fremme med forberedelsen af det. Projekteringen er afsluttet for delstraekningen Lyon-Montmélian; arbejdet er indledt paa en raekke knudepunkter i Italien, der er sikret offentlige midler til nogle delstraekninger i Italien, og endelig er Italien og Frankrig blevet enige om at finansiere undersoegelsesfasen for den internationale straeknings vedkommende frem til aar 2000. Faellesskabet har allerede bevilget 95 mio. ecu til projektet (indtil 1997) som stoette for en raekke undersoegelser og arbejder.

Det er vanskeligt noejagtigt at vurdere, hvilken indflydelse forsinkelsen kan faa for udviklingen af den kombinerede transport og for de havne, der er beroert af Lyon-Trieste-forbindelsen. I denne sammenhaeng er det vaerd at bemaerke, at der fra italiensk side er investeringer undervejs til forbedring af jernbanelinjerne Genova/Voltri - Novara - Domodossola, Pontebbana og Brenner. Disse investeringer vil navnlig komme godstransporten til gode og stoettes af Faellesskabet. Derudover har den franske og den italienske regering accepteret at foretage en raekke investeringer i eksisterende jernbanelinjer med henblik paa at foroege kapaciteten paa mellemlang sigt, hovedsagelig for godstransportens vedkommende, mens man i Italien arbejder paa at forbedre den eksisterende jernbanelinje Torino-Trieste.

Yderligere oplysninger om dette projekt, herunder en tidsplan for og fremskridtene i gennemfoerelsen findes i dokumentet "Transeuropaeiske transportnet: rapport om status for og gennemfoerelse af de 14 Essen-projekter, 1998"(2), samt de hertil knyttede datablade, som direkte tilstilles det aerede medlem og Europa-Parlamentets sekretariat.

(1) EFT L 228 af 9.9.1996, s. 1.

(2) KOM(98) 356 endelig udg.